**ไก่ทอดเกาหลี** (อังกฤษ: Korean fried chicken) มักเรียกว่า ***ชีคิน*** (치킨 "ชิกเกน" ในภาษาอังกฤษ) หมายถึงไก่ทอดหลากหลายชนิดจากเกาหลีใต้รวมถึง ไก่ทอดแบบทั่วไป ***ฮูราอีดือชีคิน*** (후라이드 치킨 "ไก่ทอด" ในภาษาอังกฤษ) และแบบเผ็ด ***ยังนย็อมชีคิน*** (양념 치킨 "ไก่ปรุงรส") ในเกาหลีใต้ ไก่ทอดเป็นทั้งเมนูเรียกน้ำย่อย *อันจู* (อาหารที่เสิร์ฟและทานพร้อมเครื่องดื่ม) หรือกินเป็นของว่างหลังอาหาร

ไก่ทอดเกาหลีแตกต่างจากไก่ทอดทั่วๆไป เพราะทอดสองครั้ง หนังจึงกรอบและมันเยิ้มน้อย ไก่ปรุงรสด้วยเครื่องเทศ น้ำตาล และเกลือทั้งก่อนและหลังการทอด ร้านไก่ทอดเกาหลีมักใช้ไก่ขนาดเล็กหรือกลาง และใช้ไก่ที่อายุน้อยซึ่งจะมีเนื้อนุ่มมากขึ้น หลังจากการทอดไก่แล้ว มักจะทาซอสโดยใช้แปรงเคลือบไก่ให้ทั่วหนัง ของที่มักจะเสิร์ฟพร้อมไก่ทอดเกาหลีคือ หัวไชเท้าดอง เบียร์ และโชจู

ประวัติ
-------

การทอดไก่ในเกาหลีเริ่มต้นในช่วงสงครามเกาหลี เมื่อทหารอเมริกันที่ประจำการในเกาหลีใต้ช่วงปลายคริสต์ทศวรรษ 1940 และต้นคริสต์ทศวรรษ 1950 เดิมทีชาวเกาหลีมักบริโภคไก่ด้วยการนึ่ง และจะมาในน้ำซุป โดยรูปแบบนี้เปลี่ยนไปเมื่อชาวอเมริกันเริ่มวางแผงขายไก่ทอดอาหารอเมริกัน โดยเน้นขายที่สี่พื้นที่ ได้แก่ โซล, ปูซาน, พย็องแท็ก และซงทัน

การกินไก่ทอดแบบสมัยใหม่ เริ่มขึ้นในเกาหลีช่วงปลายคริสต์ทศวรรษ 1960 เมื่อมีการขายไก่ย่างบนเตาอบไฟฟ้าที่มย็องดงย็องยังเซ็นเตอร์ในโซล

แฟรนไชส์ไก่ทอดเกาหลีร้านแรกก่อตั้งโดย ยู ซ็อก-โฮ ใน ค.ศ. 1997 ชื่อ ลิมส์ชิกเกน ตั้งอยู่ในห้างสรรพสินค้าชินเซแก โซล ยูกล่าวว่าแนวคิดของเขาในการขายไก่ทอดชิ้นเล็กเริ่มใน ค.ศ. 1975 เมื่อเขาไปศึกษาต่อที่ต่างประเทศในสหรัฐ 
เขาเริ่มทอดไก่ที่นั่น และได้รับรางวัลจากการสร้างเมนู 'ไก่โสม' เขาเริ่มต้นธุรกิจในเกาหลีด้วยการขายไก่ทอดหกชิ้นในระหว่าง 280 ถึง 330 วอน และขายได้มากกว่า 900 ชิ้นตลอดการงานของเขา

การเคลือบซอสเผ็ดหรือที่รู้จักกันในชื่อ *ยังนย็อมชีคิน* เริ่มต้นขึ้นใน ค.ศ. 1982 โดย ยัง ฮี-คว็อน ซึ่งขณะนั้นเปิดร้านเพลีคานาชิกเกน ที่แทจ็อน เขาสังเกตเห็นว่าลูกค้าในร้านอาหารของเขา กำลังเผชิญกับการเคี้ยวไก่ที่แข็ง และหนังไก่ที่ขูดเพดานปาก หยางจึงตัดสินใจเปลี่ยนไก่ทอดแบบดั้งเดิม โดยทำให้หนังของไก่นิ่มและเอาใจลูกค้าเกาหลีมากขึ้นโดยทำซอสหวานและเผ็ด ยังกล่าวว่า แรกเริ่ม *ยังนย็อมชีคิน* มีรสเผ็ดก็จริง แต่เขาไม่ได้ใส่โคชูจังเป็นหนึ่งในส่วนผสมที่หมักไว้

เนื่องจากความอิ่มตัวของตลาดในเกาหลี ทำให้ในช่วงไม่กี่ปีที่ผ่านมา ร้านไก่ทอดรายใหญ่หลายแห่งของเกาหลี เช่น เม็กซิกันชิกเกน, เจเนซิสบีบีคิว, เคียวโชนชิกเกน และเพลีคานาชิกเกน ได้ขยายร้านไปยังสหรัฐ, จีน, แคนาดา และเอเชียตะวันออกเฉียงใต้

ความหลากหลาย
------------

### ตามการปรุงรส

* ***ฮูราอีดือชีคิน*** (후라이드 치킨; huraideu-chikin "ไก่ทอด") – มักจะเรียกง่าย ๆ ว่า ***ฮูราอีดือ*** (후라이드; huraideu) เป็นไก่ทอดทั่วไป
* ***ยังนย็อมชีคิน*** (양념 치킨; yangnyeom-chikin "ไก่ปรุงรส") – ไก่ทอดที่เคลือบซอสหวานและเผ็ดที่ปรุงด้วยโคชูจัง
* ***พันบัน*** (반반; Banban "ครึ่ง-ครึ่ง") – หมายถึงการเสิร์ฟไก่แบบปรุงรสครึ่งหนึ่ง ธรรมดาครึ่งหนึ่ง
* ***คันจังชีคิน*** (간장 치킨; ganjang-chikin "ไก่ซอสถั่วเหลือง") – ไก่ทอดเคลือบที่เคลือบซอสหวานและเผ็ดที่ปรุงด้วยซอสถั่วเหลือง ซึ่งมักจะใส่กระเทียมด้วย
* ***พาดัก*** (파닭; Padak "ไก่ทอดต้นหอม") – ไก่ทอดที่ราดด้วยต้นหอมซอยบาง ๆ

### ตามรูปแบบ

* ***ทงดัก*** (통닭 "ไก่ทั้งตัว") – ไก่ทอดทั้งตัวด้วยน้ำมัน
* ***ซุนซัลชีคิน*** (순살 치킨 "ไก่เนื้อล้วน") – ไก่ไม่มีกระดูก

อ้างอิง
-------

1. ↑  Erskine, Gizzi (2015-11-11). "My Guilty Pleasure: Gizzi Erskine's 'KFC' (Korean fried chicken)". *The Irish Times*. สืบค้นเมื่อ 2017-02-15.
2. ↑  Reinhart, Brian (2016-08-22). "Six Essential Korean Fried Chicken Spots in Dallas, Ranked". *Dallas Observer*. สืบค้นเมื่อ 2017-02-15.
3. ↑  Chamberlain, Chris (2016-02-01). "Finally, Nashville is Getting the Best Kind of KFC: Korean Fried Chicken". *Nashville Scene*. สืบค้นเมื่อ 2017-02-15.
4. 1 2 3 4 5  Kim, Violet (2015-06-22). "Watch your wing, KFC! Korean fried chicken (and beer) is here". *CNN*. สืบค้นเมื่อ 2017-02-10.
5. ↑  Moskin, Julia (February 7, 2007). "Koreans Share Their Secret for Chicken With a Crunch". *The New York Times*. สืบค้นเมื่อ March 4, 2013.
6. 1 2 3  "우리나라 치킨의 유래와 역사 - 치킨이 지배하는 나라, 한국". *이과의 읽을거리*. KBS2. สืบค้นเมื่อ 5 June 2015.
7. 1 2 3  "History of Korean-style fried chicken". *The Korea Herald*.
8. ↑  "First Fried Chicken Franchiser in Korea, Lims Chicken". *AgraFood*. คลังข้อมูลเก่าเก็บจากแหล่งเดิมเมื่อ 2017-03-25. สืบค้นเมื่อ 2019-11-03.
9. ↑  "Chicken 'hallyu' in offing". *The Korea Times*.
10. ↑  Berning, Dale (2017-01-07). "Reiko Hashimoto: 'I never buy anything ready-made – not even sandwiches'". *The Guardian*. สืบค้นเมื่อ 2017-02-11.
11. ↑  "Seven Singapore places to get your fried chicken fix". *Malay Mail*. 2016-04-09. สืบค้นเมื่อ 2017-02-11.
12. ↑  Garcia, Joseph L. (2016-12-08). "The many flavors of Korean fried chicken". *BusinessWorld*. คลังข้อมูลเก่าเก็บจากแหล่งเดิมเมื่อ 2018-07-14. สืบค้นเมื่อ 2017-02-11.
13. ↑  김, 오희 (2016-08-25). "[스마트 리빙] 추억의 그 맛, '옛날 통닭' 外". *MBC News Today*. สืบค้นเมื่อ 2017-02-10.